Μπιγιόνσε

Η **Μπιγιόνσε Τζιζέλ Νόουλς - Κάρτερ** (γεν. *Beyoncé Giselle Knowles-Carter*, 4 Σεπτεμβρίου 1981) είναι Αμερικανίδα τραγουδίστρια, στιχουργός, μουσική παραγωγός, ηθοποιός και επιχειρηματίας. Είναι μία από τις δημοφιλέστερες τραγουδίστριες του 21ου αιώνα, με 32 βραβεία Γκράμι στη συλλογή της. Διαθέτει το φωνητικό εύρος των τεσσάρων οκτάβων.

## Βιογραφία
### Πρώτα Χρόνια
Η Μπιγιόνσε Τζιζέλ Νόουλς (Beyoncé Giselle Knowles) γεννήθηκε στις 4 Σεπτεμβρίου 1981 στο Χιούστον του Τέξας. Η μητέρα της, Τίνα Νόουλς (Tina Knowles), είναι κομμώτρια και ιδιοκτήτρια κέντρου ομορφιάς, ενώ ο πατέρας της, Μάθιου Νόουλς (Mathew Knowles) είναι μάνατζερ και διευθυντής πωλήσεων της δισκογραφικής εταιρίας Xerox. Το όνομα "Beyoncé" αποτελεί παραλλαγή του πατρικού επωνύμου της μητέρας της, δηλαδή "Beyincé". Έχει μια μικρότερη αδερφή, την Σολάνζ Νόουλς (Solange Knowles), η οποία είναι κι αυτή τραγουδίστρια και μάλιστα ήταν επίσης μέλος του συγκροτήματος Destiny's Child. Ο πατέρας της είναι Αφροαμερικανός, ενώ η μητέρα της .

Η Μπιγιόνσε φοίτησε στο σχολείο St. Mary's Elementary School, στην περιοχή Fredericksburg του Τέξας, όπου παρακολούθησε και μαθήματα χορού. Το ταλέντο της στο χορό, ανακάλυψε ο καθηγητής της, Darlette Johnson, ο οποίος την παρότρυνε να ασχοληθεί επαγγελματικά με αυτό. Σε ηλικία μόλις επτά ετών, έλαβε μέρος σε ένα σχολικό διαγωνισμό και ερμηνεύοντας το «Imagine» του Τζον Λένον, κέρδισε το πρώτο βραβείο. Το 1990, κάνει εγγραφή στο σχολείο Parker Elementary School, το οποίο ήταν σχολείο τεχνών κι έτσι συμμετείχε σε χορωδίες κ.α.

Το 1995, ο πατέρας της, παραιτήθηκε από τη δουλειά του και το οικογενειακό εισόδημα μειώθηκε σε βαθμό που αναγκάστηκαν να μετακομίσουν σε μικρότερο διαμέρισμα. Μετά από λίγο διάστημα, η οικογένεια επανήλθε σε πιο καλά οικονομικά, χάρη στην Μπιγιόνσε, η οποία κατάφερε να ενταχθεί ως μέλος της δισκογραφικής εταιρίας Columbia Records.

### Καριέρα με τις Destiny's Child
#### 1998–2002, 2005–2006: [[Destiny's Child]]
Το 1998, το συγκρότημα από Girl's Tyme, ονομάστηκε σε Destiny's Child, βασισμένο σε ένα κείμενο από το βιβλίο του προφήτη Ησαΐα και την ίδια χρονιά, κυκλοφόρησε το πρώτο τραγούδι, με τίτλο «Killing Time», το οποίο έγινε το soundtrack της ταινίας «Men in Black». Την ίδια χρονιά, κυκλοφόρησε το ομότιτλο άλμπουμ τους, αλλά και το hit «No, no, no», το οποίο καθιέρωσε το συγκρότημα. Το συγκεκριμένο άλμπουμ τις καθιέρωσε ως μία βιώσιμη οντότητα στη μουσική βιομηχανία, κερδίζοντας 3 Soul Train Lady of Soul Awards.

Το 1999, το γκρουπ κυκλοφορεί τον πολλαπλά πλατινένιο δίσκο του, εν ονόματι *The Writing's on the Wall*. Ο δίσκος περιείχε γνωστά τραγούδια, όπως τα "Bills, Bills, Bills", "Jumpin' Jumpin'" & "Say My Name". Το "Say My Name" κέρδισε τα βραβεία, Best R&B Performance by a Duo or Group with Vocals και Best R&B Song, στην 43η απονομή βραβείων Γκράμι.

Το 2000 ηχογραφούν το κομμάτι "Independent Women Part I", όπου εμφανίζεται στη μουσική υπόκρουση της ταινίας *Charlie's Angels*. Το τραγούδι έμεινε στην κορυφή του Billboard Hot 100 για 11 συνεχόμενες εβδομάδες.

Το 2001 δημοσιεύτηκε το τρίτο άλμπουμ του συγκροτήματος εν ονόματι *Survivor*. Ο δίσκος έκανε ντεμπούτο στη κορυφή του Billboard 200, με 663.000 πωλήσεις από την πρώτη εβδομάδα. Το άλμπουμ περιλαμβάνει νούμερο 1 hits, όπως τα "Bootylicious" και "Survivor" το οποίο κέρδισε ένα Γκράμι στην κατηγορία Best R&B Performance by a Duo or Group with Vocals. Την ίδια χρονιά κυκλοφορεί και το γιορτινό άλμπουμ εν ονόματι 8 Days of Christmas.

Το 2004, μετά από μια διάρκεια 2 ετών που η κάθε μία ξεχωριστά είχε ξεκινήσει τη solo καριέρα της, επέστρεψαν στο στούντιο για να ηχογραφήσουν τον τελευταίο τους δίσκο εν ονόματι *Destiny Fulfilled. Ο δίσκος περιέχει τα κομμάτια "Lose My Breath" και "Soldier". Με τη κυκλοφορία του άλμπουμ αποφάσισαν να κάνουν μία περιοδεία εν ονόματι Destiny Fulfilled... and Lovin' It. Η περιοδεία περιείχε κομμάτια όπως τα "No, No, No", "Survivor", "Say My Name", "Independent Women" και "Lose My Breath".* Εκτός όμως από τα hits των Destiny's Child, πρόσθεσαν και κομμάτια από τις solo καριέρες τους.

Το 2005 κυκλοφόρησαν ένα άλμπουμ με όλα τους τα hit εν ονόματι *Number 1's*.

Το 2006 απέκτησαν αστέρι στη λεωφόρο της δόξας.

Τα μέλη του συγκροτήματος ήταν η Beyoncé Knowles, η Κέλι Ρόουλαντ ,η ξαδέλφη και στενή φίλη της Beyonce, η Michelle Williams, η Letoya και η Latavia Roberson.

Το συγκρότημα, γνώρισε τεράστια επιτυχία, καταφέρνοντας να γίνει ένα από τα πιο εμπορικά συγκροτήματα όλων των εποχών. Τελικά, όμως διαλύθηκε το 2006. Με πωλήσεις που ξεπερνούν τα 60 εκατομμύρια, το Billboard τις κατέταξε ανάμεσα στα σπουδαιότερα μουσικά τρίο όλων των εποχών, ένατο πιο επιτυχημένο καλλιτέχνη της δεκαετίας 2000s, 68ες στη λίστα All-Time Hot 100 Artists του 2008, και το 2016 το περιοδικό τις κατέταξε στη θέση 90 των πιο επιτυχημένων dance club artist όλων των εποχών. Το συγκρότημα έχει προταθεί για 14 υποψηφιότητες στα βραβεία Γκράμι κερδίζοντας δύο φορές στη κατηγορία Best R&B Performance by a Duo or Group with Vocals και μια στη κατηγορία Best R&B Song.

**Δισκογραφία**
* *Destiny's Child* (1998) (2.000.000 αντίτυπα)
* *The Writing's on the Wall*(1999) (16.690.000 αντίτυπα)
* *Survivor* (2001) (14.000.000 αντίτυπα)
* *8 Days of Christmas* (2001) (1.000.000 αντίτυπα)
* *Destiny Fulfilled* (2004) (8.000.000 αντίτυπα)
* #1's (2005) (4.000.000 αντίτυπα)

Παρ' όλη την τεράστια επιτυχία του συγκροτήματος, η Μπιγιόνσε αποφάσισε να ακολουθήσει solo καριέρα κι έτσι, το 2003 αποχώρησε προσωρινά από το γκρουπ και κυκλοφόρησε το πρώτο της άλμπουμ με τίτλο **Dangerously in Love**, το οποίο την καθιέρωσε ως solo καλλιτέχνιδα, πούλησε 13.000.000 αντίτυπα, κέρδισε πέντε βραβεία Grammy, ενώ επίσης τα τραγούδια της, Crazy in Love σε συνεργασία με τον Jay-Z και Baby Boy ήταν νούμερο 1 στην κορυφή των Billboard Hot 100. Το Νοέμβριο του 2003, ξεκίνησε τη περιοδεία στην Ευρώπη με όνομα Dangerously in Love Tour και αργότερα ενώθηκε μαζί με τις Missy Elliott και Alicia Keys για τη περιοδεία Verizon Ladies First Tour στη Βόρεια Αμερική. Την 1η Φεβρουαρίου 2004, η Μπιγιόνσε τραγούδησε τον Εθνικό Ύμνο των Η.Π.Α. στο Super Bowl XXXVIII, στο Reliant Stadium στο Χιούστον του Τέξας.

### 2006 – 2007
Μετά την οριστική αποχώρηση της Μπιγιόνσε από το συγκρότημα Destiny's Child αλλά και τη διάλυση του, το 2006, κυκλοφόρησε το δεύτερο άλμπουμ της ως solo καλλιτέχνης, με τίτλο **[[B'Day]]**, στις 4 Σεπτεμβρίου 2006, την ημέρα των 25ων γενεθλίων της, το οποίο περιείχε επιτυχίες όπως Déjà Vu, Irreplaceable και Beautiful Liar σε συνεργασία με την Σακίρα. Το συγκεκριμένο άλμπουμ, πούλησε 540.000 αντίτυπα τη πρώτη εβδομάδα (9.000.000 μέχρι σήμερα) και έγινε το δεύτερο πιο επιτυχημένο άλμπουμ της.

Ο πρώτος της ρόλος για το 2006 ήταν στη κωμωδία *The Pink Panther* με εισπράξεις $158,8 εκατομμύρια παγκοσμίως. Η δεύτερή της ταινία για το 2006, Dreamgirls, ήταν βασισμένη σε ένα μιούζικαλ του Broadway που και αυτό με τη σειρά του ήταν βασισμένο στη πορεία των The Supremes, λαμβάνοντας την αναγνώριση από τους κριτικούς, εισπράττοντας $154 εκατομμύρια από την παγκόσμια αγορά. Τον Μάρτιο του 2006, παρόλο που είχε προηγηθεί προ έτους η διάλυση του συγκροτήματος Destiny's Child, τους απονεμήθηκε αστέρι στην Hollywood Walk of Fame, μιας και είχαν τεράστια εμπορική επιτυχία, πουλώντας πάνω από 60 εκατομμύρια αντίτυπα παγκοσμίως.

Τον Απρίλιο του 2007, η Μπιγιόνσε ξεκίνησε τη πρώτη της παγκόσμια περιοδεία με 97 στάσεις, εν ονόματι The Beyoncé Experience, με κέρδη άνω των $24 εκατομμυρίων. Πριν από τις έξι υψίστης σημασίας συναυλίες η Μπιγιόνσε σε συνεργασία με τον Πάστορά της St. John's και την America's Second Harvest διέθεταν δωρεάν γεύματα για όσους είχαν ανάγκη.

### 2008 – 2010
Ο γάμος της, με τον ράπερ Jay-Z, που πραγματοποιήθηκε το 2008, την επηρέασε ώστε να γράψει το τρίτο κατά σειρά στούντιο άλμπουμ της, με τίτλο **[[I Am... Sasha Fierce]]**, που κυκλοφόρησε στις 18 Νοεμβρίου 2008, το οποίο πούλησε 482.000 αντίτυπα την πρώτη εβδομάδα κυκλοφορίας του (9.000.000 μέχρι σήμερα) και βρέθηκε στην κορυφή του Billboard 200. Το άλμπουμ περιείχε singles όπως το Ιf I Were A Boy, Single Ladies (Put a Ring on It) (11.400.000 πωλήσεις), Brocken Hearted Girl, Halo(10.300.000 πωλήσεις), Sweet Dreams, Diva, Ego και Video Phone. Η επιτυχία του κομματιού Halo, βοήθησε τη Μπιγιόνσε να γίνει η γυναίκα με τα περισσότερα top-ten singles τη δεκαετία του 2000.

Το Μάρτιο του 2009 ξεκίνησε τη δεύτερη παγκόσμια περιοδεία της με τίτλο I Am... World Tour για την στήριξη του άλμπουμ, με 108 συναυλίες παγκοσμίως, συμπεριλαμβανομένης της συναυλίας που έγινε στην Ελλάδα στις 8 Νοεμβρίου στο κλειστό γήπεδο μπάσκετ του Ο.Α.Κ.Α., εισπράττοντας $119.5 εκατομμύρια. Διευρύνοντας την υποκριτική της καριέρα, το 2008 πρωταγωνίστισε ως Etta James στη μουσική βιογραφία, *Cadillac Records*, λαμβάνοντας επαίνους από τους κριτικούς χαρίζοντάς της αρκετές υποψηφιότητες σε κορυφαίες κατηγορίες. Η Μπιγιόνσε δώρισε όλο το μισθό της από τη ταινία στο Phoenix House, έναν οργανισμό απεξάρτησης για άτομα εθισμένα στην ηρωίνη. Στις 20 Ιανουαρίου 2009 ερμήνευσε το τραγούδι At last για τον πρώτο χορό του προεδρικού ζεύγους Ομπάμα. Την ίδια χρονιά πρωταγωνίστισε στο θρίλερ *Obsessed*, φέρνοντας στα ταμεία $73,8 εκατομμύρια και κερδίζοντας το βραβείο καλύτερης μάχης στα MTV Movie Awards.

Στα 52α Βραβεία Γκράμι που απονεμήθηκαν στις 31 Ιανουαρίου 2010, θριάμβευσε με έξι συνολικά νίκες, από τις δέκα υποψηφιότητες που είχε, κάτι που αποτελεί ρεκόρ νικών για γυναίκα καλλιτέχνη μέσα σε μόλις μία βραδιά. Το 2010, συμμετείχε στο βιντεοκλίπ του τραγουδιού Telephone της Lady Gaga, χαρίζοντας στη Μπιγιόνσε το έκτο νούμερο ένα κομμάτι της.

### 2011 – 2013
Στις 26 Ιουνίου 2011 η Μπιγιόνσε γίνεται η πρώτη γυναίκα καλλιτέχνης που ανεβαίνει στην κεντρική Pyramid stage, στο φεστιβάλ Glastonbury τα τελευταία 20 έτη. Τον Ιούνιο του 2011, κυκλοφόρησε το τέταρτο άλμπουμ της, με τίτλο **4**, πουλώντας 310,000 αντίγραφα την πρώτη εβδομάδα (4.500.000 μέχρι σήμερα) δίνοντας στη Μπιγιόνσε τον τέταρτο κατά σειρά νούμερο 1 δίσκο της. Στις 1 Αυγούστου 2011 το άλμπουμ έγινε πλατινένιο από την Recording Industry Association of America, έχοντας φτάσει το ορόσημο των 1 εκατομμυρίου πωλήσεων. Ο δίσκος περιλαμβάνει μεταξύ άλλων τα τραγούδια Run the World (Girls), Best Thing I Never Had, Love on Top και Countdown. Προς το τέλος του 2011 η Μπιγιόνσε ανέβηκε στη σκηνή για 4 ξεχωριστές παραστάσεις στο Roseland Ballroom της Νέας Υόρκης. Στις 5 Φεβρουαρίου το άλμπουμ έφτασε τα 1 δισεκατομμύριο streams, κάνοντας έτσι τη Μπιγιόνσε τη μοναδική γυναίκα καλλιτέχνη με 3 δίσκους στη κατοχή της που έχουν περάσει το 1 δισεκατομμύριο streams στο Spotify.

Στις 7 Ιανουαρίου 2012 η Μπιγιόνσε γέννησε το πρώτο της παιδί, την Blue Ivy Carter, στο νοσοκομείο Lenox Hill της Νέας Υόρκης. Πέντε μήνες αργότερα ανεβαίνει στη σκηνή του Revel Atlantic City's Ovation Hall, προκειμένου να επισημάνει την επάνοδό της στη μουσική σκηνή μετά τον ερχομό της κόρης της.

Τον Ιανουάριο του 2013, ερμήνευσε τον Εθνικό Ύμνο στη δεύτερη ορκωμοσία του Προέδρου των Η.Π.Α., Μπαράκ Ομπάμα στην Ουάσινγκτον και τον επόμενο μήνα, τραγούδησε στο ημίχρονο του Super Bowl XLVII στο Mercedes-Benz Superdome της Νέας Ορλεάνης. Η παράσταση έγινε ανάρπαστη, λαμβάνοντας 268.000 tweets το λεπτό, κάτι που την έκανε τη δεύτερη στιγμή στην ιστορία με τα περισσότερα tweets ανά λεπτό..

Το πρώτο ντοκιμαντέρ για τη ζωή της *Life Is But a Dream*, το οποίο σκηνοθετήθηκε και από την ίδια, πρωτοπαίχτηκε από το HBO στις 16 Φεβρουαρίου 2013. Στις 15 Απριλίου 2013 από το Βελιγράδι της Σερβίας ξεκίνησε η τρίτη της παγκόσμια περιοδεία με τίτλο The Mrs. Carter Show World Tour, η οποία είχε 132 στάσεις, με την τελική τον Μάρτιο του 2014. Η συγκεκριμένη περιοδεία συγκαταλέγεται ανάμεσα στις κορυφαίες όλων των εποχών.

### 2013 – 2015
Τον Δεκέμβριο του 2013 η Μπιγιόνσε κυκλοφόρησε εντελώς απροειδοποίητα καινούριο άλμπουμ με τίτλο το όνομά της "**Beyonce**" στο iTunes χωρίς καμία προειδοποίηση. Ο δίσκος έκανε ντεμπούτο στη κορυφή του *Billboard* 200 χαρίζοντας στη Μπιγιόνσε τον πέμπτο κατά σειρά νούμερο ένα δίσκο στις Η.Π.Α. κάτι που την έκανε την πρώτη γυναίκα στην ιστορία που έχει αγγίξει τη κορυφή με τα πρώτα της πέντε άλμπουμ. Το άλμπουμ ανέτρεψε τους κανόνες της μουσικής βιομηχανίας και κατέρριψε κάθε ρεκόρ πωλήσεων με 1,4 εκατ. ψηφιακά αντίτυπα ήδη από την πρώτη εβδομάδα (5.500.000 μέχρι σήμερα) και έγραψε ιστορία στο iTunes διότι έγινε το άλμπουμ με τις πιο γρήγορες  πωλήσεις. Επίσης κατέκτησε την κορυφή των charts σε 110+ χώρες και χαρακτηρίστηκε ένα από τα καλύτερα explict ποπ άλμπουμ όλων των εποχών.

Τον Μάιο του 2013 η Μπιγιόνσε τραγούδησε το τραγούδι της Amy Winehouse, Back to Black με τον André 3000 για τη μουσική υπόκρουση της ταινίας *The Great Gatsby*. Επιπλέον, τον ίδιο μήνα κυκλοφόρησε η 3D CGI animated ταινία Epic στην οποία η Μπιγιόνσε δάνεισε τη φωνή της στη Βασίλισσα Τάρα.

Τον Απρίλιο του 2014 η Μπιγιόνσε και ο Τζέι Ζ ανακοινώνουν από κοινού, την περιοδεία τους On The Run Tour. Στις 24 Αυγούστου 2014 η Μπιγιόνσε, μεταξύ των τεσσάρων βραβείων MTV που κερδίζει, είναι και το Michael Jackson Video Vanguard Award, το οποίο θεωρείτε ως η υπέρτατη τιμή για έναν καλλιτέχνη από τα MTV. Τον Νοέμβριο της ίδιας χρονιάς το περιοδικό Forbes την κατατάσσει νούμερο ένα γυναίκα με βάσει τις ετήσιες εισπράξεις, που εκείνη τη χρονιά έφταναν τα $115 εκατομμύρια, διπλάσιος αριθμός από τα περσινά της έσοδα.

Στα 57α Βραβεία Γκράμι που πραγματοποιήθηκαν το Φεβρουάριο του 2015 η Μπιγιόνσε ήταν νικήτρια τριών βραβείων.

### 2016 – 2019
Στις 6 Φεβρουαρίου 2016 κυκλοφορεί το τραγούδι Formation με τη συνοδεία ενός μουσικού βίντεο το οποίο ήταν διαθέσιμο στη μουσική πλατφόρμα TIDAL, στην οποία είναι μέτοχος. Ερμήνευσε το τραγούδι για πρώτη φορά στο 50ο ημίχρονο του Super Bowl. Η εμφάνιση θεωρήθηκε αμφιλεγόμενη καθώς είχε εμφανείς αναφορές, προς το κόμμα των Μαύρων Πανθήρων αλλά και την κοινωνική ανισότητα. Κατευθείαν μετά το ημίχρονο, η Μπιγιόνσε ανακοίνωσε τη καινούργια της περιοδεία με τίτλο *The Formation World Tour*, η οποία έκλεισε στις 7 Οκτωβρίου με την παρουσία επί σκηνής του συζύγου της Jay Z, του Kendrick Lamar και της Serena Williams. Η περιοδεία έμελλε να κερδίσει το βραβείο της καλύτερη περιοδείας της χρονιάς στην απονομή των 44ων Αμερικανικών Βραβείων.

Τον Απρίλιο του 2016 κυκλοφορεί το 6ο αλμπουμ της με ονομασία '''Lemonade'''. Το άλμπουμ παρουσιάστηκε για πρώτη φορά από το HBO ως μια ωριαία ταινία η οποία περιέχει την ανάγκη της Μπιγιόνσε να δώσει μέσα από τα κομμάτια της τη δύναμη στη σύγχρονη γυναίκα να βρει τον εαυτό της, να μιλήσει για την πολιτική στάση της ζωής της και να αποθεώσει τα ανθρώπινα δικαιώματα (με κεντρικό άξονα τους μαύρους και τη στάση της Αμερικής απέναντι στη κάστα τους), βρισκόμενη στον παλμό των εξελίξεων του σήμερα και του αύριο, που είναι τεράστια φέρνοντας τα πάνω-κάτω στη δισκογραφία για δεύτερη συνεχόμενη φορά. Όλο το άλμπουμ αποτελεί μια πορεία συναισθημάτων που ένιωσε η ίδια μέσω της σχέσης της με τον σύζυγό της, Jay-Z. Το συγκεκριμένο άλμπουμ βρέθηκε στην κορυφή των charts σε 108 χώρες και λαμβάνοντας από τους κριτικούς 92/100 έμελλε να γίνει ο πιο τιμημένος δίσκος όλων των εποχών με 101 βραβεία (το καλύτερο άλμπουμ σε πωλήσεις για το 2016 με 3.050.000 αντίτυπα μέχρι σήμερα). Η οπτικοακουστική δουλειά του δίσκου της χάρισε 11 υποψηφιότητες στα βραβεία MTV του 2016 κερδίζοντας οκτώ. Με αυτές τις 8 νίκες η Μπιγιόνσε έγινε ο καλλιτέχνης με τα περισσότερα βραβεία MTV (24).

Την ίδια χρονιά το περιοδικό Times την κατέταξε έκτη στη λίστα με τους πιο επιδραστικούς ανθρώπους στον πλανήτη. Στη 59η απονομή βραβείων Γκράμι η Μπιγιόνσε κερδίζει 2 βραβεία. Στις 13 Ιουνίου φέρνει στον κόσμο τα δύο καινούργια μέλη της οικογένειας τα δίδυμα, Rumi και Sir Carter, στο Ronald Reagan UCLA Medical Center του Λος Άντζελες, της Καλιφόρνια.

Στις 14 και 21 Απριλίου του 2018 η Μπιγιόνσε γίνεται η πρώτη αφροαμερικανή που ανεβαίνει στη σκηνή του Coachella Music and Arts Festival. Και οι δύο παραστάσεις απαιτούν φόρο τιμής στο πολιτισμό των ιστορικών μαύρων κολεγίων και πανεπιστημίων της Αμερικής αλλά και στο φεμινισμό. Στις 17 Απριλίου του 2019 βγαίνει το DVD και το live album των συναυλιών με τίτλο Homecoming γραμμένο όμως με ελληνικά γράμματα. Η παράστασή της στο Coachella χαρακτηρίστηκε ιστορική με αρκετά δημοσιεύματα να τη θεωρούν ως την καλύτερη παράσταση όλων των εποχών.

Στις 11 Ιουλίου 2019 η Μπιγιόνσε κυκλοφορεί ένα πρόσθετο άλμπουμ για τη ταινία, Ο Βασιλιάς των Λιονταριών, με ονομασία ***The Lion King: The Gift***, το οποίο είχε πολλές επιρροές από pop, R&B, hip hop και Afro Beat στοιχεία. Η Μπιγιόνσε έδωσε το ελεύθερο σε όλους τους καλλιτέχνες όπου η καταγωγή τους ήταν από όλο το μήκος και πλάτος της Αφρικής, να κάνουν τη παραγωγή των τραγουδιών, μιας και ο σκοπός του δίσκου όπως η ίδια αναφέρει, είναι *η αυθεντικότητα και η καρδιά που το κάνουν σημαντικό μιας και η ενορχήστρωση ολόκληρου του έργου έγινε σε διάφορες χώρες της Αφρικής*. Το Σεπτέμβριο του ίδιου έτους, κυκλοφορεί στο ABC μια ταινία εν ονόματι *Beyoncé Presents: Making The Gift*, η οποία αναφερόταν στη διαδικασία δημιουργίας αλλά και στο μήνυμα που ήθελε να περάσει στο κοινό το άλμπουμ.

### 2020 – 2021
Τον Μάρτιο του 2020, μια φωτογραφία της πισίνας που τράβηξε η Beyoncé χρησιμοποιήθηκε ως εξώφυλλο για το άλμπουμ του ράπερ Jay Electronica με τίτλο "A Written Testimony". Τον Απρίλιο της ίδιας χρονιάς, η Beyoncé συμμετείχε στο ρεμίξ του τραγουδιού "Savage" της Megan Thee Stallion, κάνοντας την πρώτη της μουσική κυκλοφορία για το έτος. Το τραγούδι έφτασε στην πρώτη θέση του Billboard Hot 100, κάνοντάς το, το ενδέκατο τραγούδι της Beyoncé που καταφέρνει κάτι τέτοιο. Στις 19 Ιουνίου 2020, η Beyoncé κυκλοφόρησε το φιλανθρωπικό single "Black Parade". Το "Black Is King", ένα οπτικό άλμπουμ βασισμένο στη μουσική του "The Lion King: The Gift", έκανε παγκόσμια πρεμιέρα στο Disney+ στις 31 Ιουλίου 2020. Το φιλμ, που παράχθηκε από την Disney και την Parkwood Entertainment, γράφτηκε, σκηνοθετήθηκε και εκτελεστικά παράχθηκε από την Beyoncé. Περιγράφηκε από την Disney ως "ένα εορταστικό απομνημόνευμα για τον κόσμο σχετικά με την εμπειρία των Μαύρων". Η Beyoncé έλαβε τις περισσότερες υποψηφιότητες (9) στα 63α Ετήσια Βραβεία Grammy και τα περισσότερα βραβεία (4), καθιστώντας την την πιο βραβευμένη τραγουδίστρια, την πιο βραβευμένη γυναίκα καλλιτέχνη και τη δεύτερη πιο βραβευμένη καλλιτέχνη στην ιστορία των Grammy.

Το 2021, η Beyoncé έγραψε και ηχογράφησε το τραγούδι "Be Alive" για την βιογραφική δραματική ταινία "King Richard". Έλαβε την πρώτη της υποψηφιότητα για Όσκαρ Καλύτερου Πρωτότυπου Τραγουδιού στα 94α Βραβεία Όσκαρ για το τραγούδι, μαζί με τον συν-συγγραφέα Dixson.

### 2022 - Σήμερα: Tρίπρακτο έργο
Στις 27 Μαρτίου 2022, η Beyoncé ερμήνευσε το "Be Alive" στα 94α Βραβεία Όσκαρ και επαινέθηκε για την επιλογή της να ερμηνεύσει στα γήπεδα τένις του Compton, όπου προπονούνταν οι Venus και Serena Williams κατά την παιδική τους ηλικία, αντί να εμφανιστεί στον χώρο της εκδήλωσης.

Στις 15 Ιουνίου 2022, η Beyoncé ανακοίνωσε ότι το έβδομο στούντιο άλμπουμ της θα ονομάζεται **Renaissance**. Το κύριο single του άλμπουμ, "Break My Soul", κυκλοφόρησε στις 20 Ιουνίου 2022. Το άλμπουμ κυκλοφόρησε στις 29 Ιουλίου 2022. Το "Break My Soul" έγινε το 20ό τραγούδι της Beyoncé που μπήκε στο Top 10 του Billboard Hot 100, κάνοντάς την μία από τους λίγους καλλιτέχνες στην ιστορία του Hot 100 που πέτυχαν τουλάχιστον είκοσι top tens ως σόλο καλλιτέχνες και δέκα ως μέλη συγκροτήματος, μαζί με τους Paul McCartney και Michael Jackson.

Με την κυκλοφορία του Renaissance, η Beyoncé ανακοίνωσε ότι το άλμπουμ ήταν η πρώτη δόση μιας τριλογίας που συνέλαβε και ηχογράφησε σε διάστημα τριών ετών κατά τη διάρκεια της πανδημίας COVID-19, μια περίοδο που θεώρησε ως την "πιο δημιουργική της". Με την κυκλοφορία του, το Renaissance έλαβε καθολική αποδοχή από τους κριτικούς. Το άλμπουμ είναι εμπνευσμένο από την αναγέννηση της μαύρης κουλτούρας και της ΛΟΑΤΚΙ+ κοινότητας, προσφέροντας ένα αισιόδοξο και απελευθερωτικό μουσικό ταξίδι γεμάτο με χορευτικά και house στοιχεία. Η Beyoncé προσπάθησε να δημιουργήσει έναν χώρο για διαφυγή, ελπίδα και χαρά, ιδιαίτερα για τη μαύρη και ΛΟΑΤΚΙ+ κοινότητα, γιορτάζοντας την ανθεκτικότητα και τη δύναμή τους μέσα από την τέχνη της μουσικής

Το Renaissance έκανε ντεμπούτο στο νούμερο ένα στο Billboard 200 chart, καθιστώντας την Beyoncé την πρώτη γυναίκα καλλιτέχνη που τα πρώτα της επτά στούντιο άλμπουμ ανέβηκαν στο νούμερο ένα στις Ηνωμένες Πολιτείες. Το "Break My Soul" ταυτόχρονα ανέβηκε στο νούμερο ένα του Billboard Hot 100, καθιστώντας το το δωδέκατο τραγούδι της που το πετυχαίνει στην καριέρα της.

Την 1η Φεβρουαρίου, η Beyoncé ανακοίνωσε την Renaissance World Tour με ημερομηνίες στη Βόρεια Αμερική και την Ευρώπη, καθιστώντας την προσωρινά την πιο επικερδή περιοδεία από γυναίκα καλλιτέχνη. Στις 30 Νοεμβρίου 2023, η Beyoncé κυκλοφόρησε το ντοκιμαντέρ συναυλιακής ταινίας Renaissance: A Film by Beyoncé, γραμμένο, σκηνοθετημένο και παραχθέν από την ίδια σε συνεργασία με τη διανομέα ταινιών AMC Theatres η οποία έπαιξε και στις Ελληνικές αίθουσες. Η ταινία καταγράφει την ανάπτυξη και την εκτέλεση της Renaissance World Tour της Beyoncé και περιέχει το νέο τραγούδι "My House" στους τίτλους τέλους.

Στις 11 Φεβρουαρίου 2024, αμέσως μετά από ένα διαφημιστικό σποτ με την Verizon για το Super Bowl LVIII, ανακοίνωσε τη δεύτερη δόση του τριλογικού της έργου και κυκλοφόρησε τα δύο πρώτα τραγούδια του, "Texas Hold 'Em" και "16 Carriages". Το "Texas Hold 'Em" έγινε το υψηλότερο ντεμπούτο της καριέρας της, το ένατο σόλο νούμερο ένα της και το δέκατο τρίτο σε όλες τις πιστώσεις στο Billboard Hot 100. Στις 12 Μαρτίου 2024, ανακοίνωσε τον τίτλο του άλμπουμ, **Cowboy Carter**. Ένα άλμπουμ με επιρροές από country και gospel, κυκλοφόρησε στις 29 Μαρτίου και έλαβε καθολική αποδοχή από τους κριτικούς. Το άλμπουμ έχει ως θεματική την επαναπροσδιορισμό της country μουσικής, προβάλλοντας τις αφρικανικές ρίζες του είδους και ανακτώντας τη μουσική παράδοση των Μαύρων καλλιτεχνών. Η Beyoncé συνδυάζει διάφορα μουσικά είδη, όπως κάντρι, ροκ, R&B, και γκόσπελ, δημιουργώντας ένα πλούσιο και πολυδιάστατο ηχητικό τοπίο​​. Επιπλέον, προσπαθεί να πετύχει μια επανεκτίμηση της μουσικής κληρονομιάς των Μαύρων καλλιτεχνών στην κάντρι μουσική, αλλά και να τονίσει τη σημασία της διαφορετικότητας και της ένταξης. Μέσα από τις συνεργασίες με διάσημους και ανερχόμενους καλλιτέχνες, προσθέτει βάθος και πλούτο στο άλμπουμ, προβάλλοντας τη δέσμευσή της στην ενσωμάτωση και την ποικιλομορφία στη μουσική σκηνή.

Η Μπιγιόνσε έχει χαρακτηριστεί ως σύγχρονη φεμινίστρια καθώς δημιουργεί τραγούδια που χαρακτηρίζονται συχνά από θέματα του έρωτα, της απιστίας, του φεμινισμού και τη φυλετική ανισότητα . Καθ' όλη τη διάρκεια της πολυετούς καριέρας της, έχει πουλήσει πάνω από 60.000.000 αντίτυπα των άλμπουμ και 150.000.000 από τα singles,ως σόλο καλλιτέχνης, ενώ 70.000.000 αντίτυπα έχει πουλήσει με το γκρουπ Destiny's Child. Το γκρουπ πούλησε 40.000.000 albums και 30.000.000 singles παγκοσμίως. Θεωρείται μια από τις πιο εμπορικές τραγουδίστριες όλων των εποχών.

## Προσωπική Ζωή
### Οικογένεια
Πριν γίνει διάσημη, η Beyonce είχε σχέση με τον Lyndell Locke, από την ηλικία των 12 ετών μέχρι τον χωρισμό τους όταν ήταν 22.

Σύμφωνα με φήμες η Μπιγιόνσε άρχισε να βγαίνει με τον ράπερ Jay-Z το 2002, μετά τη συνεργασία τους στο κομμάτι του ράπερ "'03 Bonnie & Clyde" όπου στο videoclip έπαιζαν το ζευγάρι. Λίγο καιρό αργότερα, επιβεβαίωσαν τη σχέση τους και στις 4 Απριλίου 2008, παντρεύτηκαν μακριά από τα φώτα της δημοσιότητας. Το ζευγάρι είναι γνωστό για την ιδιωτική του ζωή αφού κάνουν συχνά κοινές εμφανίσεις.

Το 2010, η Μπιγιόνσε είχε επιβεβαιώσει την εγκυμοσύνη της στο πρώτο τους παιδί αλλά ύστερα από λίγο καιρό απέβαλε. Τότε είχε δηλώσει πως ήταν το χειρότερο πράγμα που της συνέβη ποτέ και επέστρεψε στα studios προκειμένου να νιώσει καλύτερα. Το 2011 η Μπιγιόνσε και ο Jay-Z ταξίδεψαν στο Παρίσι για τη φωτογράφιση του άλμπουμ της "4" και κατά τη παραμονή τους εκεί έμαθε ότι είναι έγκυος στο πρώτο τους παιδί. Τελικά η εγκυμοσύνη ήταν επιτυχής και στις 7 Ιανουαρίου 2012 έφερε στον κόσμο την κόρη τους, Μπλου Άιβι Κάρτερ (Blue-Ivy Carter), στο νοσοκομείο Lenox Hill Hospital της Νέας Υόρκης.

Δύο μέρες μετά τη γέννηση της, ο Jay-Z κυκλοφόρησε το τραγούδι "Glory", το οποίο και αφιέρωσε στην μικρή Μπλου Άιβι. Το συγκεκριμένο τραγούδι μιλούσε για τη διάρκεια της εγκυμοσύνης, τον τοκετό καθώς και την πρώτη αποβολή της Μπιγιόνσε.

Το 2016 η Μπιγιόνσε ανακοίνωσε μέσα από μια φωτογράφιση για γνωστό περιοδικό ότι ήταν ξανά έγκυος και τελικά στις 18 Ιουνίου 2017 έφερε στον κόσμο δίδυμα,ένα αγόρι και ένα κορίτσι που ονομάστηκαν Σερ και Ρούμι Κάρτερ (Sir & Rumi Carter).

### Πολιτική
μικρογραφία|Η Μπιγιόνσε το 2013
Η Μπιγιόνσε και ο σύζυγος της, Jay-Z είναι φίλοι με τον πρώην πρόεδρο των ΗΠΑ, Μπαράκ Ομπάμα και την σύζυγό του, πρώην πρώτη κυρία των Ηνωμένων Πολιτειών, Μισέλ Ομπάμα. Μάλιστα, οι Beyonce & Jay-Z, δώρισαν 4.000.000 δολάρια στη λέσχη του Ομπάμα, 40/40, στο Μανχάταν. Επίσης, η Μπιγιόνσε ανέβασε στα κοινωνικά δίκτυα μια φωτογραφία του ψηφοδελτίου της, για να δείξει πως ψήφισε υπέρ του Δημοκρατικού κόμματος και ενθάρρυνε έτσι πολλούς ανθρώπους να πράξουν ανάλογα. Επιπλέον, έψαλε τον αμερικανικό εθνικό ύμνο κατά την δεύτερη ορκωμοσία του Ομπάμα και ερμήνευσε ένα τραγούδι αφιερωμένο σε αυτόν.

Μετά το θάνατο του Φρέντι Γκρέι, η Μπιγιόνσε και ο Jay-Z, συνάντησαν από κοντά την οικογένειά του και μετά τη φυλάκιση διαδηλωτών για το θάνατο του Γκρέι, έδωσαν χιλιάδες δολάρια, προκειμένου να αφεθούν ελεύθεροι πολλοί αθώοι άνθρωποι.

## Φιλανθρωπίες
Μετά τον μεγάλο τυφώνα Κατρίνα που έγινε το 2005, η Μπιγιόνσε ίδρυσε το Ίδρυμα Survivor, το οποίο προσέφερε στα θύματα του τυφώνα, στέγη & τροφή μέχρι να χτιστούν ξανά κάποια σπίτια. Αρχικά, η Μπιγιόνσε είχε συμβάλει στο Ίδρυμα με 2.500.000 δολάρια ενώ έπειτα έδωσε περισότερα. Το ίδρυμα Survivor έχει αναγνωριστεί από πολλές φιλανθρωπικές οργανώσεις, καθώς παρείχε ξανά στέγη στα θύματα του τυφώνα Like, το 2008.

Το 2007 με δωρεά μαμούθ 7.000.000+ η Μπιγιόνσε ιδρύει το ίδρυμα Knowles-Temenos-Place-Appartments για 43 αστέγους στην πόλη της στο Houston. Τους παρέχει τροφή, εκπαίδευση, ακόμη και εξετάσεις για τον Ιό του HIV. Στόχος του ιδρύματος είναι να σταματήσουν να υπάρχουν στο Houston χρόνια άστεγοι.

Το 2009 καθώς προετοιμαζόταν για τον ρόλο της στην ταινία Cadillac Records, ενσαρκώνοντας την τραγουδίστρια Etta James, δώρησε ολόκληρο το μισθό της (4.000.000+) στο Phoenix House το οποίο είναι κέντρο αποκατάστασης για την τοξικομανία, εγκαινιάζοντας επιπλέον μια συγγενική σχολή κοσμητολογίας που πρόσφερε στους κατοίκους του Phoenix House για 7 μήνες εκπαιδευτικό πρόγραμμα για εκμάθηση της δουλειάς.

Συμμετείχε στον μαραθώνιο του Τζορτζ Κλούνεϊ και της οργάνωσης Wyclef Jean's Hope for Haiti Now: A Global Benefit, για να μαζέψουν χρήματα ώστε να βοηθήσουν τα θύματα του σεισμού στην Αϊτή. Τελικά, συγκέντρωσαν 1.000.000 δολάρια. Στις 5 Μαρτίου 2010, η ίδια και η μητέρα της, Τίνα Νόουλς, άνοιξαν το Beyoncé Cosmetology Center στο Μπρούκλιν, προσφέροντας δωρεάν σχολικά μαθήματα για άντρες και γυναίκες που δεν ολοκλήρωσαν το σχολείο, ενώ το 2011, σε συνεργασία με την Μισέλ Ομπάμα, οργάνωσαν εκστρατεία κατά της παιδικής παχυσαρκίας.

To 2012 η Μπιγιόνσε ιδρύει ακόμα ένα ίδρυμα το BeyGOOD Foundation το οποίο μάχεται για την ισότητα των δύο φύλων, τη φτώχεια, την εκπαίδευση και τη σίτιση των ανθρώπων σε παγκόσμιο επίπεδο.

To 2013 γίνεται συνιδρυτής στο ίδρυμα Chime For Change το οποίο ασχολείται με τις γυναίκες σε παγκόσμια κλίμακα προσφέροντάς τους εκπαίδευση και ψυχολογική ή οικονομική υποστήριξη σε θέματα που εκείνες δεν μπορούν να ανταπεξέλθουν. Την 1η Ιουνίου 2013, διοργάνωσε συναυλία στο Λονδίνο μαζί με άλλους καλλιτέχνες όπως Ρίτα Όρα, Ελ Γκούλντιγκ κ.α. Τα έσοδα δόθηκαν για φιλανθρωπικό σκοπό.

Έχει συμβάλει σε πολλές ακόμη φιλανθρωπικές οργανώσεις και έχει δωρίσει τα έξοδα συναυλιών της σε ανθρώπους που έχουν οικονομική ανάγκη. Κάποιες από τις οργανώσεις είναι :
* 46664
* American Foundation for AIDS Research
* Artists for Peace and Justice
* Barbara Davis Center for Childhood Diabetes
* Boys & Girls Clubs of America
* Candie's Foundation
* Stand Up To Cancer
* Clinton Bush Haiti Fund
* Clothes Off Our BackEntertainment Industry Foundation
* Feeding America
* Food Bank For New York City
* GEMS
* Global Poverty Project
* Keep A Child Alive
* Kids Wish Network
* Love Our Children USA
* Miami Children's Hospital Foundation
* Miss A Meal
* MusiCares
* Music Rising
* Oxfam
* The Lunchbox Fund
* The Samburu Project
* Women's Fund for Scotland
* Prince's Trust
* Save The Music Foundation
* Small Steps Project

## Δισκογραφία
### Βίντεο-κλιπς

### Άλμπουμς

### Περιοδίες
* The Verizon Ladies First Tour (2004) (25 παραστάσεις, $22.000.000 έσοδα)
* The Beyoncé Experience (2007) (97 παραστάσεις, $90.000.000 έσοδα)
* I Am... World Tour (2009-2010) (108 παραστάσεις, $119.500.0000 έσοδα)
* The Mrs. Carter Show World Tour (2013-2014) (132 παραστάσεις, $229.700.000 έσοδα)
* On the Run Tour (with Jay-Z) (2014) (21 παραστάσεις, $109.7000.000 έσοδα)
* The Formation World Tour (2016) (49 παραστάσεις, $256.000.000 έσοδα)
* On the Run Tour II (with Jay-Z) (2018) (48 παραστάσεις, $253.000.000 έσοδα)
* Renaissance World Tour (2023) (56 παραστάσεις, $579.000.000 έσοδα)

### Singles
* *Crazy In Love ft. Jay-Z *(2003)
* *Baby Boy ft. Sean Paul* (2000)
* *Me, Myself And I* (2003)
* *Naughty Girl* (2004)
* *Check On It* (2005)
* *Déjà Vu ft. Jay-Z *(2006)
* *Ring the Alarm* (2006)
* *Irreplaceable* (2006)
* *Beautiful Liar* (2007)
* *Get Me Bodied* (2007)
* *Green Light* (2007)
* *If I Were a Boy* (2008)
* *Single Ladies* (2008)
* *Diva* (2009)
* *Halo* (2009)
* *Ego* (2009)
* *Sweet Dreams* (2009)
* *Broken-Hearted Girl* (2009)
* *Video Phone* (2009)
* Why Don't You Love Me (2009)
* *Run the World (Girls)* (2011)
* *Best Thing I Never Had* (2011)
* *Countdown* (2011)
* *Love On Top* (2011)
* *End Of Time* (2012)
* Drunk In Love ft. Jay Z (2013)
* XO (2013)
* Pretty hurts(2014)
* Partition (2014)
* 7/11 (2015)
* Formation (2016)
* Break My Soul (2022

## Φιλμογραφία

### Λίστα ταινιών

## Βραβεύσεις
Η Beyonce έχει 32 Γκράμις - τα περισσότερα από οποιονδήποτε άλλον τραγουδιστή -, 8 Legend awards, 24 MTV Video Music awards πηγαίνοντας στη πρώτη θέση με τους καλλιτέχνες με τα περισσότερα ΜTV VMA και είναι η γυναίκα με τις περισσότερες υποψηφιότητες στα Γκράμι. Επίσης είναι ο καλλιτέχνης με τα περισσότερα Black Entertainment Television (Bet awards) με συνολικά 29 βραβεία. Γενικά η Beyonce ή αλλιώς Queen Bey όπως χαρακτηρίζεται από τα Μ.Μ.Ε λόγο ότι η σκηνική της παρουσία μπορεί να συγκριθεί μόνο με του Michael Jackson, έχει πλέον ξεπεράσει τα 682 βραβεία κατά τη διάρκεια της καριέρας της, επεκτείνοντας το ρεκόρ της ως η πιο βραβευμένη γυναίκα καλλιτέχνης όλων των εποχών και δεύτερη πιο βραβευμένη καλλιτέχνης όλων των εποχών, μόνο πίσω από τον Michael Jackson.

Το Recording Industry Association of America την αναγνώρισε ως τον καλύτερο μουσικό της δεκαετίας 2000s. Το 2009 η Billboard την ονόμασε Top Radio Artist της δεκαετίας και το 2011 της έδωσε το βραβείο για τον καλλιτέχνη της χιλιετίας. Το 2013-2014 το περιοδικό Forbes την έβαλε στην κορυφή με τους 100 πιο επιδραστικούς ανθρώπους παγκοσμίως και την ίδια χρονιά (2014) την κατέταξε 1 στους 100 καλύτερους celebrities ακόμα έγινε ο νούμερο ένα καλύτερα αμειβόμενος μαύρος καλλιτέχνης στην ιστορία βάζοντας στη θέση νούμερο 2 και 3 τους Michael Jackson και Prince.

Στις 29 Αυγούστου 2018 κηρύχθηκε η μέρα Beyonce & Jay-Z day,στο Ορλάντο. Αυτή είναι η τέταρτη πόλη που ονομάζουν μια μέρα προς τιμή της Beyonce, μετά τη Μινεάπολη, Κολούμπια, Νότια Καρολίνα, και Νάσβιλ. Το 2018 η ολλανδική πόλη του Άμστερνταμ ονόμασε εκ νέου έναν από τους δρόμους της σε "Beyonce Boulevard". Από το 2007 έως και σήμερα η Beyonce έχει τις καλύτερες πωλήσεις στην ιστορία του μουσικού γραφήματος της Ισπανίας με το τραγούδι Amor Gitano, που το 2018 αναγνωρίστηκε ως παγκόσμιο ρεκόρ Γκίνες.

Με το δίσκο της Lemonade, η Beyonce κατάφερε να προσθέσει στο ενεργητικό της , το πιο πολυβραβευμένο δίσκο όλων των εποχών με 101 βραβεία αλλά και το πιο πολυβραβευμένο τραγούδι όλων των εποχών Formation με 27 βραβεία.

## Παραπομπές


Κατηγορία:Αμερικανίδες τραγουδίστριες
Κατηγορία:Νικητές World Music Awards
Κατηγορία:Βραβευμένοι με Grammy
Κατηγορία:Βραβευμένοι με Brit
Κατηγορία:Νικητές NME Awards
Κατηγορία:Νικητές Ivor Novello Awards
Κατηγορία:Αφροαμερικανοί φεμινιστές
Κατηγορία:Αμερικανοί φεμινιστές
Κατηγορία:Αμερικανίδες τραγουδίστριες ποπ